Novigrad, 20. veljače 2017.

**Lokalna akcijska grupa „Sjeverna Istra“ objavljuje NATJEČAJ za stručno osposobljavanje za rad bez zasnivanja radnog odnosa za radno mjesto STRUČNI/A SURADNIK/CA ZA PRIPREMU I PROVEDBU PROJEKATA**

Lokalna akcijska grupa „Sjeverna Istra“ je udruga koja okuplja predstavnike javnog, gospodarskog i civilnog sektora ruralnog područja sjevernog dijela Istre u svrhu predlaganja projekata od zajedničkog interesa. Zajedničkim radom, razmjenom iskustava i informacija nastojimo poboljšati kvalitetu života i stvoriti nova radna mjesta na LAG području.

Teritorijalno područje djelovanja LAG-a „Sjeverna Istra“ čini jedanaest jedinica lokalne samouprave (JLS) i to gradove Buje – Buie, Buzet, Novigrad – Cittanova i Umag – Umago te općine Brtonigla – Verteneglio, Grožnjan, Lanišće, Oprtalj – Portole, Vižinada – Visinada, Tar-Vabriga – Torre-Abrega i Kaštelir-Labinci – Castelliere-S. Domenica.

## *Dana 20. veljače 2017. godine*

***LAG Sjeverna Istra objavljuje NATJEČAJ za* stručno osposobljavanje za rad bez zasnivanja radnog odnosa za *radno mjesto STRUČNI/A SURADNIK/CA ZA PRIPREMU I PROVEDBU PROJEKATA Natječaj je otvoren do 06. ožujka 2017.***

## *Mjesto rada: Novigrad*

**Opis posla**

Radno mjesto Stručni/a suradnik/ca za pripremu i provedbu projekata uključuje sljedeće radne zadatke:

* sudjelovanje u pripremi projektne dokumentacije za dobivanje bespovratnih sredstava iz nacionalnih i EU fondova (sudjelovanje u pisanju projektnih prijedloga, izradi proračuna, logičkih matrica, analizi stanja za potrebe projekta, sudjelovanje u prikupljanju prateće projektne dokumentacije i sl.),
* vođenje provedbene dokumentacije u skladu s dobivenim sredstvima iz nacionalnih i EU fondova,
* vođenje administrativnih poslova projekata i udruge,
* upravljanje arhivom projektne dokumentacije i udruge,
* sudjelovanje u pripremanju opisnih i financijskih izvješća o provedbi, praćenju i vrednovanju

projekata,

* pružanje podrške Voditeljici pri provedbi tehničkih i logističkih aspekata aktivnosti,
* sudjelovanje u pripremi i organizaciji odnosa s medijima, sukladno programskim, projektnim i organizacijskim potrebama te u dogovoru s Voditeljicom,
* administriranje web stranice i društvenih mreža udruge,
* sudjelovanje na lokalnim, regionalnim i nacionalnim edukativnim modulima sukladno potrebama,

mogućnostima i interesima udruge,

* obavljanje i drugih poslova u dogovoru s Voditeljicom i Upravnim odborom udruge.

# Uvjeti koje kandidati i kandidatkinje moraju zadovoljiti:

1. Kandidati i kandidatkinje moraju biti mlade nezaposlene osobe u dobi od 15 do 29 godina, u registriranoj nezaposlenosti najmanje 30 dana.
2. Kandidati i kandidatkinje ne smiju imati više od 12 mjeseci evidentiranog staža u zvanju za koji su se

obrazovali.

1. Završen preddiplomski ili diplomski sveučilišni studij ekonomskog usmjerenja.
2. Aktivno poznavanje engleskog jezika u govoru i pismu.
3. Osnovno poznavanje talijanskog jezika u govoru i pismu.
4. Poznavanje rada na računalu (Microsoft Office, internet, mail).
5. Položen vozački ispit B kategorije.

# Uz prijavu kandidati i kandidatkinje trebaju priložiti:

1. Životopis u Europass formatu.
2. Dokaz o hrvatskom državljanstvu (presliku domovnice ili osobne iskaznice).
3. Dokaz o stečenoj stručnoj spremi (presliku diplome fakulteta).
4. Dokaz o položenom vozačkom ispitu B kategorije (presliku vozačke dozvole).

Kandidati i kandidatkinje koji ispunjavaju formalne uvjete propisane ovim Natječajem dobit će, putem elektroničke pošte, pisani zadatak zajedno s uputama o daljnjem postupanju. Osobe koje ostvare prolaznost na pisanom zadatku bit će pozvani na intervju.



# Prijave na Natječaj podnose se do 06. ožujka 2017. godine na adresu:

Lokalna akcijska grupa „Sjeverna Istra“ Ulica rijeke Boljunčice 3

52466 Novigrad

Uz napomenu: Natječaj za stručno osposobljavanje za rad bez zasnivanja radnog odnosa za radno mjesto Stručni/a suradnik/ca za pripremu i provedbu projekata – NE OTVARAJ.

Nepotpune i nepravodobne prijave neće se razmatrati. Pravovremenim slanjem smatra se i datum zaprimanja

na pošti 06. ožujka 2017.

LAG zadržava pravo neodabira niti jednog prijavljenog kandidata ili kandidatkinje.

U slučaju potrebe za dodatnim objašnjenjima možete se obratiti Tajnici-Voditeljici Ani Žužić na:

ana.zuzic@lag-sjevernaistra.hr ili na mobitel 098/9944-378.